
	SZOMBATHELY MEGYEI JOGÚ VÁROS 
	POLGÁRMESTERE

E L ŐT E R J E S Z T É S

Szombathely Megyei Jogú Város Közgyűlése Szociális és Lakás Bizottságának 
2026. október 28-i ülésére

[bookmark: _Hlk145507850]Javaslat az Alpokalja Nagycsaládos Egyesület Szombathely egyedi kérelmének támogatására

Az Alpokalja Nagycsaládos Egyesület Szombathely (a továbbiakban: Egyesület) 2026. október 7. napján 800.000,- Ft összegű egyedi kérelmet nyújtott be az Egyesület által a karácsonyi ünnepek előkészületeihez kapcsolódóan hagyományőrző családi rendezvény költségeinek támogatása céljából. Az Egyesület decemberben disznóvágást szervez, a programra a legnehezebb helyzetben lévő családokat szeretnék meghívni. Ezen családoknak komoly gondot okoz az ünnep költségeinek finanszírozása. Terveik szerint 40-50 családot vonnának be a programba, közöttük és a rászorulók között osztanák el a húst és az egyéb húsipari készítményeket. A program lebonyolításához kérnek 800.000,-Ft támogatást.

Fentiekre tekintettel javaslom az Egyesület által szervezett rendezvény költségeinek egyszeri 800.000,- Ft összeggel történő támogatását. A támogatás fedezete Szombathely Megyei Jogú Város Önkormányzata Közgyűlésének az önkormányzat 2026. évi költségvetéséről szóló 3/2026. (II. 27.) önkormányzati rendelet 10. mellékletében a Szociális ágazat kiadásai „Segély önkormányzati támogatásból” tételsorán meglévő összeg terhére biztosított.

Az Egyesület kérelme az előterjesztés mellékletét képezi.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2026. október „          ”





									/: Dr. Nemény András :/











HATÁROZATI JAVASLAT
…./2026.(X.28.) SzLB. sz. határozat

Szombathely Megyei Jogú Város Közgyűlésének Szociális és Lakás Bizottsága a „Javaslat az Alpokalja Nagycsaládos Egyesület Szombathely egyedi kérelmének támogatására” című előterjesztést megtárgyalta, és 
az SZMSZ 53.§ 4. pontja alapján javasolja a Polgármesternek, hogy az Egyesület részére rendezvény támogatása céljából a Szociális ágazat kiadásai „Segély önkormányzati támogatásból” tételsor terhére 800.000,- Ft összegű támogatást biztosítson.

Felelősök:	Dr. László Győző alpolgármester,
Dr. Czeglédy Csaba a Szociális és Lakás Bizottság elnöke,
                     	/A végrehajtás előkészítéséért:
		Stéger Gábor, a Közgazdasági és Adó Osztály vezetője,
                           	Vinczéné Dr. Menyhárt Mária, az Egészségügyi és Közszolgálati Osztály vezetője/

Határidő:	azonnal 

